Sovesh/autoresearch-or huggingface dataset:
ହେପାଟାଇଟିସ୍ ଏ ଟିକା ଏକ ପ୍ରକାର ଟିକା ଯାହା ହେପାଟାଇଟିସ ଏ ରୋଗକୁ ପ୍ରତିରୋଧ କରେ । ଏହା ୯୫ % ଲୋକଙ୍କଠାରେ ଅତି କମରେ ୧୫ ବର୍ଷ ଓ ପ୍ରାୟ ଆଜୀବନ ପ୍ରଭାବଶାଳୀ ରହେ । ଏକ ବର୍ଷ ବୟସ ପରେ ଦୁଇ ଡୋଜ ଦେବାକୁ ସୁପାରିସ କରାଯାଏ । ଏହା ଇଞ୍ଜେକସନ ଆକାରରେ ମାଂସପେଶୀରେ ଦିଆଯାଏ ।

ହେପାଟାଇଟିସ୍ ଏ ରୋଗ ମଧ୍ୟମ ଧରଣର ହେଉଥିବା ଇଲାକାରେ ଡବ୍ଲ୍ୟୁଏଚଓ (WHO) ସମସ୍ତଙ୍କୁ ଟିକା ଦେବାକୁ ସୁପାରିସ କରେ । ଅତି ସାଧାରଣ ଭାବରେ ହେଉଥିବା ସ୍ଥାନରେ ପିଲାଦିନୁ ଇମ୍ମ୍ୟୁନିଟି ତିଆରି ହେଉଥିବା ଯୋଗୁ ସମସ୍ତଙ୍କୁ ଟିକା ଦେବା ଅନାବଶ୍ୟକ । କିନ୍ତୁ ସେଣ୍ଟର ଫର ଡିଜିଜ କଣ୍ଟ୍ରୋଲ ଆଣ୍ଡ ପ୍ରେଭେନସନ୍ ସବୁ ପିଲାଙ୍କୁ ଓ ସଙ୍କଟାପନ୍ନ ସବୁ ବ‌ୟଃପ୍ରାପ୍ତ ଲୋକଙ୍କୁ ଟିକା ଦେବାକୁ ଉପଦେଶ ଦେଉଛି । 

ସାଂଘାତିକ ପାର୍ଶ୍ୱ ପ୍ରତିକ୍ରିୟା କ୍ୱଚିତ ଦେଖାଯାଏ । ଇଞ୍ଜେକସିନ ନେଇଥିବା ସ୍ଥାନରେ ୧୫ % ପିଲାଙ୍କର ଓ ଅଧା ସଂଖ୍ୟକ ବଡ଼ ମଣିଷଙ୍କର କଷ୍ଟ ହୁଏ ।ଅଧିକାଂଶ ଟିକା ନିଷ୍କ୍ରିୟ ଥାଆନ୍ତି ଓ ଅଳ୍ପ କେତେକ ଦୁର୍ବଳ ଭୁତାଣୁ ଥାଆନ୍ତି । ଦୁର୍ବଳ ଭୁତାଣୁ ଟିକା ଗର୍ଭାବସ୍ଥାରେ ଓ ଇମ୍ମ୍ୟୁନିଟି ଅଭାବ ଥିବା ଲୋକଙ୍କୁ ଦେବାକୁ ମନାକରାଯାଏ । ହେପାଟାଇଟିସ୍ ବି ବା ଟାଇଫଏଡ ଟିକା ସ‌ହିତ ହେପାଟାଇଟିସ୍ ଏ ଟିକା ମିଶେଇ କେତେକ ମିଶ୍ରିତ ଟିକା ଉପଲବ୍‌ଧ ହେଉଛି ।

ପ୍ରଥମ ହେପାଟାଇଟିସ୍ ଏ ଟିକା ସନ ୧୯୯୧ରେ ୟୁରୋପରେ ଓ ସନ ୧୯୯୫ରେ ସ୍ୱିକୃତି ପାଇଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆମେରିକାରେ ଏହାର ମୂଲ୍ୟ ୫୦ରୁ ୧୦୦ ଡଲାର ।

ଆଧାର 

ଚିକିତ୍ସା ବିଜ୍ଞାନ
ଟିକା
RTT(Vaccine)
କଉଡ଼ି ବା କପର୍ଦ୍ଦକ (ସଂସ୍କୃତ) ହେଉଛି ସାମୁଦ୍ରିକ ଜୀବର ଶକ୍ତ କୋଷ ବିଶେଷ। ଏହା  'ଧନ' ଓ 'ମୂଲ୍ୟ'କୁ ମଧ୍ୟ ସୂଚାଇଥାଏ। ହିନ୍ଦୀରେ କୌଡ଼ୀ  कौड़ी , ଉର୍ଦୁରେ  کوڑی (kauri), ମରାଠୀରେ (କବଡୀ)  कवडी kavadi ଓ ଇଂରାଜୀରେ Cowry  ବୋଲି  କୁହାଯାଏ।

ପ୍ରକାର
ଗଣ୍ଠି କଉଡ଼ି, ସାଧା କଉଡ଼ି, ବେଙ୍ଗୀ କଉଡ଼ି, ଚିତ୍ର କଉଡ଼ି ଭେଦରେ ବିବିଧ ପ୍ରକାରର କଉଡ଼ି ରହିଛି। ସେଥି ମଧ୍ୟରୁ ଚିତ୍ର କଉଡ଼ି ଅଧିକ ମସୃଣ ଓ ସୁନ୍ଦର।

ବ୍ୟବହାର

ଅର୍ଥନୀତି
ପ୍ରାଚୀନ କାଳରେ ଏହା  ଦେଶ ବିଦେଶରେ ମୁଦ୍ରା ରୂପେ ବ୍ୟବହୃତ ହେଉଥିଲା। ଓଡ଼ିଶାର କେଶରୀ ବଂଶର ରାଜାମାନଙ୍କ ରାଜତ୍ୱ କାଳରେ ଏବଂ ତା ପୂର୍ବରୁ ମୁଦ୍ରାରୂପେ କଉଡ଼ିର ପ୍ରଚଳନ ରହିଥିଲା।  ଭାରତ ମହାସାଗରରୁ କଉଡ଼ି ସଂଗ୍ରହ କରା ଯାଉଥିଲା ସାଧାରଣ ପ୍ରଜାମାନେ କର ସ୍ୱରୂପ କଉଡ଼ି ଦେଉଥିଲେ ଓ ରାଜ ଭଣ୍ଡାରରେ କଉଡ଼ି ଗଚ୍ଛିତ ହୋଇ ରହୁଥିଲା।

ଗୋଟିଏ କଉଡ଼ିକୁ ଏକ କଡ଼ା, ୪ଟି ବା  ୪ କଡ଼ାକୁ ଏକ ଗଣ୍ଡା, ୫ କଡ଼ାକୁ ଅର୍ଦ୍ଧଦାମୁଡ଼ି, ୧୦ କଡ଼ାକୁ ଦାମୁଡ଼ି, ୫ ଗଣ୍ଡାକୁ ବୋଡ଼ି ବା ଛଦାମ, ୨୦ ଗଣ୍ଡାକୁ ପଣ ଓ  ଷୋଳ ପଣକୁ କାହାଣ ଭାବରେ ପୂର୍ବରୁ ଗଣା ଯାଉଥିଲା।  ପୂର୍ବକାଳରେ ସମ୍ପନ୍ନ ଗୃହସ୍ଥମାନେ ଚୋର ଭୟରୁ ରକ୍ଷା ପାଇବାକୁ କଉଡ଼ିକୁ ମାଠିଆରେ ଭରି ମାଟିତଳେ ପୋତି ରଖୁଥିଲେ। ଆଜି କାଲି ବି କୂଅ ପୋଖରୀ ଖୋଳିବା ବେଳେ କଉଡ଼ିଭରା କଳସୀ ମିଳିବାର ଦୃଷ୍ଟାନ୍ତ ରହିଛି।

ପୁରାତନ କାଳରେ ହାଟ ବଜାରରେ କଉଡ଼ିର ଦୋକାନ ରହୁଥିଲା। ପଇସାକୁ ପଣେ (କୋଡ଼ିଏ ଗଣ୍ଡା ବା ୮୦ ଗୋଟି) କଉଡ଼ି ମିଳୁଥିଲା। ଇଂରେଜ ଶାସନ ବେଳକୁ କଉଡ଼ିର ବ୍ୟବହାର କ୍ରମଶଃ କମି ଅଧଲା, ପାହୁଲାର ପ୍ରଚଳନ ଆସି ଯାଇଥିଲା ଓ ପରବର୍ତ୍ତୀ କାଳରେ ମୁଦ୍ରା ହିସାବରେ କଉଡ଼ିର ପ୍ରଚଳନ ବନ୍ଦ ହୋଇଗଲା।

ପରମ୍ପରା
ପୁରା କାଳରେ ବିଭିନ୍ନ ପ୍ରକାରର ଓଡ଼ିଆ ଅଳଂକାରରେ ମଧ୍ୟ କଉଡ଼ିର ପ୍ରଚଳନ ରହିଥିଲା। ସ୍ତ୍ରୀଲୋକମାନେ ଝୁମ୍ପା, ହାତଫୁଲି ଆଦି ଅଳଂକାରରେ କଉଡ଼ି ଲଗାଇ ପିନ୍ଧୁଥିଲେ।  ଓଡ଼ିଶାରେ ଆଗରୁ ବ୍ୟବହାର କରା ଯାଉଥିବା ଝାଡ଼, ପେଡ଼ି, ଶିକା ଆଦିରେ ଏବଂ ଗାଈ ବଳଦଙ୍କ ତୁଣ୍ଡୀରେ କଉଡ଼ି ଲଗାଇ ତାକୁ ସୁନ୍ଦର କରା ଯାଉଥିଲା। 

ମାର୍ଗଶିର ମାସ ଓ ମାଘ ମାସରେ ଉତ୍କଳୀୟ ପରିବାରରେ ହେଉଥିବା ଧାନମାଣିକା ଓଷା ଓ ଲକ୍ଷ୍ମୀ ପୂଜାରେ ଗୃହିଣୀମାନେ ଲକ୍ଷ୍ମୀ ଦେବୀଙ୍କ ସହିତ କଉଡ଼ିର ମଧ୍ୟ ପୂଜା କରିଥାନ୍ତି। କଉଡ଼ିରେ ଲକ୍ଷ୍ମୀ ଦେବୀଙ୍କର ଆଖି ତିଆରି କରିଥାନ୍ତି। ନବଜାତ ପିଲାର ଷଠୀଘରେ ସ୍ତ୍ରୀଲୋକମାନେ କଉଡ଼ି ଓ ମାଟି ସାହାଯ୍ୟରେ କାନ୍ଥରେ ଷଠୀ ଦେବୀଙ୍କର ନାନା ପ୍ରକାରର ଆକୃତି ଆଙ୍କି ଥାଆନ୍ତି।

କେରଳର ଜ୍ୟୋତିଷୀଙ୍କଦ୍ୱାରା କଉଡ଼ିକୁ ଏକ ଆଧ୍ୟାତ୍ମିକ ଉପକରଣ ହିସାବରେ ବ୍ୟବହାର କରାଯାଏ।  

କଉଡ଼ିକୁ ସ୍ତ୍ରୀତ୍ୱ, ଉର୍ବରତା, ଜନ୍ମ ଓ ଧନର ପ୍ରତୀକ ରୂପେ ପରଗଣିତ କରାଯାଏ।    କଉଡ଼ିର ତଳ ପାଖକୁ ଯୋନି ବା ଆଖିର ପ୍ରତୀକ ରୂପେ ମଧ୍ୟ ମାନିଥାନ୍ତି। 

ରଜସଂକ୍ରାନ୍ତିରେ ଗାଁରେ ଲୋକେ କଉଡ଼ିରେ ଖେଳିଥାନ୍ତି। ବାହାଘର ସମୟରେ ବରକନ୍ୟାଙ୍କ ଭିତରେ କଉଡ଼ି ଖେଳ ହୋଇଥାଏ। କାଚ  କଉଡ଼ି ଖେଳ ନାମରେ ଆଉ ଏକ ଖେଳ ମଧ୍ୟ ରହିଛି।

ସଧବା ସ୍ତ୍ରୀର ମୃତ୍ୟୁ ହେଲେ ତା ସ୍ୱାମୀ ଶବ ଗମନ ପଥରେ ଖଇ କଉଡ଼ି ବୁଣି ବୁଣି ଯାଇଥାଏ। ଅନ୍ୟ ସଧବା ସ୍ତ୍ରୀ ଲୋକମାନେ ତାକୁ ସାଉଁଟି ନେଇ ମଙ୍ଗଳ ଅଳଙ୍କାର ରୂପେ ଧାରଣ କରିଥାନ୍ତି।

ଚିକିତ୍ସା ବିଜ୍ଞାନ
କଉଡ଼ିକୁ ଔଷଧୀ ହିସାବରେ ମଧ୍ୟ ବ୍ୟବହାର କରାଯାଏ। ବୈଦ୍ୟମାନେ ଏହାର ଭସ୍ମକୁ ବିଭିନ୍ନ ରୋଗର ଉପଚାର ଭାବେ ପ୍ରୟୋଗ କରିଥାନ୍ତି। ବେଙ୍ଗୀ କଉଡ଼ିକୁ ମାଳି କରି ପିଲାଙ୍କୁ ପିନ୍ଧାଇଲେ ବେଙ୍ଗୀ ବଥ ହୁଏନାହିଁ ବୋଲି ଅନେକେ ବିଶ୍ୱାସ କରିଥାନ୍ତି।

ଓଡ଼ିଆ ଲୋକ କଥାରେ କଉଡ଼ି

 ପାଣି ବୁଡ଼ା କଉଡ଼ି ନିଆଁ ପୁଆଁରେ ଯାଏ
 କାଣି କଉଡ଼ି ପିତା ତାଳ, ୟାକୁ ଦେଉଥିବ ରାତ୍ରିକାଳ
 କାକସ୍ନାହନ. ଗଧଭୋଜନ, କୁକୁରଧାଉଡ଼ି, ତେବେ ଯାଇ ଖାଇବୁ ସରକାର ଘର କଉଡ଼ି

ଅଧିକ ସୂଚନା
"କଉଡ଼ି" ୰ କବିବର ଚିନ୍ତାମଣି ମହାନ୍ତି

ଆଧାର

ବାହ୍ୟ ସୂତ୍ର 
 cowry.org
 Cowrie Genomic Database Project
 Genus Cypraea on Animal Diversity Web
 Beautifulcowries
 
 

ଜୀବ ଜଗତ
ଓଡ଼ିଆ ଚଳଣି
୧୦୬୩ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୦୬୩
ବଟ ତିଆରି ବର୍ଷ ଲେଖା
ଅନୱର ହୁସେନ (୧୧ ନଭେମ୍ବର ୧୯୨୫ - ୧ ଜାନୁଆରୀ ୧୯୮୮) ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ମାତା ଥିଲେ । ସେ ୧୯୪୦ ମସିହାରୁ ୧୯୮୨ ମସିହା ପର୍ଯ୍ୟନ୍ତ ଜଣେ ଜଣାଶୁଣା ଚରିତ୍ର ଅଭିନେତା ଥିଲେ ଏବଂ ୨୦୦ରୁ ଅଧିକ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ତାଙ୍କ ଅଭିନୀତ କିଛି ଜଣାଶୁଣା କଥାଚିତ୍ର ହେଉଛି ଅବ ଦିଲ୍ଲୀ ଦୁର୍ ନେହିଁ, ଗଙ୍ଗା ଜମୁନା (୧୯୬୧), ସହିଦ, ବାହାରୋଁ କେ ସପ୍ନେ, ଭିକ୍ଟୋରିଆ ନଂ. ୨୦୩ (୧୯୭୨), ଚୋରି ମେରା କାମ୍, ଲୋଫର୍, ଗାଦ୍ଦାର୍, ରଫୁ ଚକ୍କର୍ ଏବଂ ଜେଲ୍ ଯାତ୍ରା । ସେ ଗାୟକ-ନିର୍ଦ୍ଦେଶକ ଜଦ୍ଦାନବାଇଙ୍କ ପୁଅ ଥିଲେ । ଅଭିନେତ୍ରୀ ନର୍ଗିସ ଦତ୍ତ ଏବଂ ଅଖତର ହେସୁନ୍‌ଙ୍କ ସମ୍ପର୍କୀୟ ଭାଇ ଥିଲେ ସେ । 

୧୯୮୧ ମସିହାରେ ସେ ତାଙ୍କ ଭଣଜା ସଞ୍ଜୟ ଦତ୍ତଙ୍କ ସହିତ ରକିରେ କାମ କରିଥିଲେ ।

ଅଭିନୀତ କଥାଚିତ୍ର

ଆଧାର

ବାହାର ଲିଙ୍କ୍ 
 
 Upperstall.comରେ ଅନୱର ହୁସେନ

୧୯୨୫ ଜନ୍ମ
୧୯୮୮ ମୃତ୍ୟୁ
ହିନ୍ଦୀ କଥାଚିତ୍ର ଅଭିନେତା
ପଞ୍ଜାବୀ କଥାଚିତ୍ର ଅଭିନେତା
ହିନ୍ଦୀ କଥାଚିତ୍ର ପ୍ରଯୋଜକ
ଭୋଜପୁରୀ କଥାଚିତ୍ର ଅଭିନେତା
ଘୁମୁସର ବିଦ୍ରୋହ(୧୮୧୫-୧୮୫୬)ଏକ ଆଦିବାସୀ କନ୍ଧ ଜନଜାତିର ବିଦ୍ରୋହ ।  ଏହା ଓଡ଼ିଶା ଇତିହାସର ଏକ ଗୁରୁତ୍ୱପୂର୍ଣ ଘଟଣା । ଏହି ଆନ୍ଦୋଳନ କେବଳ ରାଜନୈତିକ ଓ ସାମରିକ କାରଣଦ୍ୱାରା ଆବଦ୍ଧ ନୁହେଁ ବରଂ ସାମଜିକ, ଅର୍ଥନୈତିକ, ପ୍ରଶାସନିକ ଓ ଧର୍ମୀୟ କାରଣ ଯୋଗୁଁ ମଧ୍ୟ ସଂଘଟିତ ହୋଇଥିଲା । ଇଁରେଜ ସରକାରଙ୍କ ବିରୋଧରେ ଘୁମୁସର ବିଦ୍ରୋହକୁ ନେତୃତ୍ୱ ନେବାରେ ଯେଉଁ କେତେକ ଦେଶପ୍ରେମୀ ନିଜ ଜୀବନକୁ ଉତ୍ସର୍ଗ କରି ଅମର ହୋଇଛନ୍ତି ତନ୍ମଧ୍ୟରୁ କମଳଲୋଚନ ଦୋରା ବିଷୋୟୀ ଓ ଚକରା ବିଷୋୟୀ ଅନ୍ୟତମ ।

ବିଦ୍ରୋହର କାରଣ
 ରାଜନୈତିକ କାରଣ
ଘୁମୁସର ବିଦ୍ରୋହ ମୁଣ୍ଡ ଟେକିବାର କେତୋଟି ମୁଖ୍ୟ କାରଣ ମଧ୍ୟରେ ରାଜନୈତିକ କାରଣ ଅନ୍ୟତମ । ଇଁରେଜମାନେ ଏହି ଅଞ୍ଚଳ ଦଖଲ କଲା ପରେ ଜମିଦାରମାନଙ୍କଠାରୁ ଯଥେଷ୍ଟ ଖଜଣା ଆଦାୟ କରିବା ଅଭିପ୍ରାୟ ପୋଷୋଣ କଲେ । ପ୍ରତ୍ୟେକ ଜମିଦାର ଇଁରେଜ ମାନଙ୍କ ଆର୍ଥିକ ଶୋଷଣ ନୀତିରେ ଅଣନିଶ୍ୱାସୀ ହୋଇଯାଇଥିଲେ । ସେମାନଙ୍କର ଉତ୍ତରାଧିକାରୀଗଣ ନିଜର ସ୍ୱତ୍ତ୍ୱ, ମର୍ଯ୍ୟାଦା ଓ ସମ୍ମାନ ଅକ୍ଷୁର୍ଣ ରଖିବା ପାଇଁ ଆପ୍ରାଣ ଚେଷ୍ଟା କରୁଥିଲେ । କିନ୍ତୁ ସମସ୍ତ କ୍ଷେତ୍ରରେ ଇଁରେଜ ମାନଙ୍କ ହସ୍ତକ୍ଷେପ ଓ ଚକ୍ରାନ୍ତ ଯୋଗୁଁ ଲୋକମାନେ ସେମାନଙ୍କୁ ଅବିଶ୍ୱାସ କଲେ, ଆଦିବାସୀମାନେ ସେମାନଙ୍କର ସ୍ୱଧୀନତା, ସ୍ୱାତନ୍ତ୍ର୍ୟ ଓ ଧର୍ମ ବିଶ୍ୱାସ ଉପରେ ହସ୍ତକ୍ଷେପ ଯୋଗୁଁ ବିଦ୍ରୋହୀ ହୋଇଉଠିଲେ । ଇଁରେଜ ମାନଙ୍କ ଖଜଣା ବୃଦ୍ଧି ବ୍ୟବସ୍ଥା ଯୋଗୁଁ ଅଧିକାଂଶ ଜମିଦାର ନିଜର ସୁରକ୍ଷା ପାଇଁ ଅତି ଅଳ୍ପ ଅର୍ଥ ରଖି ଆଦାୟର ଦୁଇ-ତୃତୀୟାଂଶ ଖଜଣା ବାବଦକୁ ଦେଉଥିଲେ ।

 ଆଶୁ କାରଣ
ଘୁମୁସର ଜମିଦାରୀକୁ ୧୮୩୬ ମସିହାରେ  ଇଁରେଜ ସାମ୍ରାଜ୍ୟ ସହ ମିଶ୍ରଣ କରାଗଲା ।ଏହି ଜମିଦାରୀରେ ଭଞ୍ଜ ରାଜଙ୍କ ପୁନଃ ପ୍ରତିଷ୍ଠାର କୌଣସି ସଂକେତ ନ ଦେଖାଯିବା ଯୋଗୁଁ ଜନ ଅସନ୍ତୋଷ ଇଁରେଜ ମାନଙ୍କ ବିରୋଦ୍ଧରେ ପ୍ରବଳରୁ ପ୍ରବଳତର ହେଲା ।

 ଧର୍ମଗତ କାରଣ
ଖ୍ରୀଷ୍ଟିୟାନ୍‌ ପାଦ୍ରୀ ମାନଙ୍କ କାର୍ଯ୍ୟକଳାପ ଫଳରେ ଅନେକ ଆଦିନାସୀଙ୍କ ଧର୍ମାନ୍ତରୀକରଣ ଘୋଷୋଣା ସରଳ ବିଶ୍ୱାସୀ ସ୍ଥାନୀୟ ଆଦିବାସୀମାନଙ୍କ ମଧ୍ୟରେ ତୀବ୍ର ଅଲୋଡନ ସୃଷ୍ଟି କଲା । ତେଣୁ ସେମାନଙ୍କ ଧର୍ମ ବିଶ୍ୱସକୁ ବଜାୟ ରଖିବା ପାଇଁ ବିଦ୍ରୋହର ପନ୍ଥା ଅବଲମ୍ବନ କରିଥିଲେ ।

କମଳଲୋଚନ ଦୋରା ବିଷୋୟୀଙ୍କ ନେତୃତ୍ୱରେ ଘୁମୁସର ବିଦ୍ରୋହ(୧୮୧୫-୧୮୩୭)
କମଳଲୋଚନ ଥିଲେ ଘୁମୁସର ଜମିଦାରୀର ଦୋରା ଅଥବା ମୁଖ୍ୟ ବିଷୋୟୀ ବା ଅଧିକାରୀ । ସେ ମଧ୍ୟ ମାଳୁଆ କନ୍ଧ ଅଞ୍ଚଳର ମୁଖ୍ୟ ଥିଲେ । ସେ ଘୁମୁସର ରାଜ୍ୟର ସେନ୍ନଧ୍ୟକ୍ଷ ମଧ୍ୟ ଥିଲେ । ସେ ଧନଞ୍ଜୟ ଭଞ୍ଜଙ୍କଦ୍ୱାରା କନ୍ଧମାନଙ୍କ ମୁଖ୍ୟ ରୂପେ ନିଯୁକ୍ତି ପାଇଥିଲେ ।

ଚକରା ବିଷୋୟୀଙ୍କ ନେତୃତ୍ୱରେ ଘୁମୁସର ବିଦ୍ରୋହ(୧୮୪୪-୧୮୫୬)
ପିତା ଶ୍ୟାମ ବିଷୋୟୀ ଓ ପିତୃବ୍ୟ ଦୋରା ବିଷୋୟୀଙ୍କ ଆଦର୍ଶରେ ଅନୁପ୍ରାଣିତ ହୋଇ ଚକରା ବିଷୋୟୀ ଇଁରେଜ ବିରୋଧୀ ପ୍ରସିଦ୍ଧ କନ୍ଧ ନେତାଭାବରେ ପରିଚିତ ହେଲେ । ସେ ଘୁମୁସର ଅଞ୍ଚଳ ଛାଡି ଅନୁଗୁଳ ଅଞ୍ଚଳରେ ଗୋପନରେ ରହୁଥିଲେ । ୧୮୪୪ ମସିହାରେ ସେ ବୌଦର କନ୍ଧନେତା ବୀର କହ୍ଁରଙ୍କଠାରୁ ନିମନ୍ତ୍ରଣ ପାଇ କନ୍ଧ ବିଦ୍ରୋହରେ ଯୋଗଦେଲେ । ବୀର କହ୍ଁର ଚକରା ବିଷୋୟୀଙ୍କ ପ୍ରଧାନ ସହାୟକ ଓ ଆନୁଗୁଳର ରାଜା ସୋମନାଥ ସିଂହ ତାଙ୍କର ପୃଷ୍ଠପୋଷକ ଥିଲେ ।
ଚକରାଙ୍କ ଇଁରେଜ ମାନଙ୍କ ବିରୁଦ୍ଧରେ କ୍ରୋଦ୍ଧର କାରଣ
 ଇଁରେଜ ମାନଙ୍କଦ୍ୱାରା ନିହତ ତାଙ୍କ ବାପା ଓ କକାଙ୍କ ମୃତ୍ୟୁର ପ୍ରତିଶୋଧ ନେବା
 ନିଜ ଖୁଡୀ ଓ ମାଁଙ୍କ ଦୁଃଖରେ ମର୍ମାହତ ହୋଇ ସଙ୍ଗ୍ରାମ କରିବା ପାଇଁ ସଂକଳ୍ପ
 ନିଜର ପ୍ରଧାନ ସହାୟକ ବୁଣୀଆ ସର୍ଦ୍ଦାରଙ୍କୁ ଇଁରେଜ ମାନଙ୍କଦ୍ୱାରା ନିର୍ମମ ହତ୍ୟା
 ମେରିଆ ପ୍ରଥାର ଉଛେଦ
 ଘୁମୁସରର ଦେଶପ୍ରେମୀଙ୍କ ସହଯୋଗ ଓ ଉତ୍ସାହ ପ୍ରଦାନ

ଆଧାର

ଓଡ଼ିଶାର ଇତିହାସ
ଅନୁଭା ସୌର୍ଯ୍ୟା (ଜନ୍ମ: ୧୬ ଜୁଲାଇ ୧୯୯୨, ଖୋର୍ଦ୍ଧା) ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅଭିନେତ୍ରୀ ପୁଷ୍ପା ପଣ୍ଡାଙ୍କର ଝିଅ । ଅନୁଭା ୨୦୧୧ ମସିହାରେ ହରିହର ଦାସଙ୍କ ସ‌ହ ଓଡ଼ିଆ କଥାଚିତ୍ର ମୁଁ ପ୍ରେମୀ ମୁଁ ପାଗଳ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରଥମ ଅଭିନୟ ଆରମ୍ଭ କରିଥିଲେ । ଅନୁଭା ଓଡ଼ିଶୀ ନୃତ୍ୟଗୁରୁ ଗଙ୍ଗାଧର ପ୍ରଧାନଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ସେ ଅନେକ ମଞ୍ଚରେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଛନ୍ତି ।

ପ୍ରାରମ୍ଭିକ ଜୀବନ ଏବଂ ଶିକ୍ଷା
ଅନୁଭା ସୌର୍ଯ୍ୟା ୧୯୯୨ ମସିହା ଜୁଲାଇ ୧୬ରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଲ‌ଲାଟେନ୍ଦୁ ନାରାୟଣ ଷଡ଼ଙ୍ଗୀ ଜଣେ ଇଞ୍ଜିନିୟର ଏବଂ ମାଆ ପୁଷ୍ପା ପଣ୍ଡା ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ଅନୁଭାଙ୍କର ଗ୍ରାମ ଖୋର୍ଦ୍ଧାଜିଲ୍ଲାର ଏକ ପାହାଡ଼ପାଖ ରଣାପୁର ଗ୍ରାମରେ । ସେ ଚନ୍ଦ୍ରଶେଖରପୁରର ଡି.ଏ.ଭି ସ୍କୁଲରୁ ବିଦ୍ୟାଳୟ ଶିକ୍ଷାଗ୍ରହଣ କରିଥିଲେ ଏବଂ ପରେ ସେ ସିଲିକନ ବୈଷୟିକ ମହାବିଦ୍ୟାଳୟରୁ ଇଞ୍ଜିନିୟରିଂ କରିଛନ୍ତି ।

ଅଭିନୟ ଜୀବନ
ଅନୁଭା ଜଣେ ଓଡ଼ିଶୀ ନର୍ତ୍ତକୀ । ସେ ଓଡ଼ିଶୀ ନୃତ୍ୟଗୁରୁ ଗଙ୍ଗାଧର ପ୍ରଧାନଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ଛୋଟବେଳୁ ସେ ନୃତ୍ୟ ପ୍ରତି ଆଗ୍ରହୀ ଥିଲେ । ସେ ଛୋଟବେଳେ ଓଡ଼ିଆ ଗୀତ ମାଟି ଘୋଡ଼ା ଏବଂ ଆଖିର ଜନ୍ମରେ ଅଭିନୟ କରିଥିଲେ । ସେ କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ।

୨୦୧୧ ମସିହାରେ ଇଞ୍ଜିନିୟରିଂ କରୁଥିବା ବେଳେ ପ୍ରଥମ ଓଡ଼ିଆ ଚଳଚ୍ଚିତ୍ର ମୁଁ ପ୍ରେମୀ ମୁଁ ପାଗଳରେ ସେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟର ଫାଇନାଲରେ ପ‌ହଞ୍ଚିଥିବା ହରିହର ଦାସ ମଧ୍ୟ ଅନୁଭାଙ୍କ ସ‌ହ ସେହି ଚଳଚ୍ଚିତ୍ରରେ ପ୍ରଥମ କରି ନାୟକ ଭାବରେ ଅଭିନୟ କରିଥିଲେ । ୨୦୧୫ ମସିହାରେ ହିନ୍ଦୀ କଥାଚିତ୍ର କୌନ୍ କିତ୍‌ନେ ପାନିମେରେ ରାଜକୁମାରୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ଜରିଆରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ଏହି ଚଳଚ୍ଚିତ୍ରରେ ମୁକ୍ତିଲାଭ ପରେ ସେ ତାଙ୍କ ପାଠପଢ଼ାରେ ବ୍ୟସ୍ତ ରହିଲେ ଏବଂ ୫ ବର୍ଷ ଯାଏଁ କୌଣସି ଚଳଚ୍ଚିତ୍ରରେ ଅଭିନୟ କରିନଥିଲେ । ୨୦୧୬ ମସିହାରେ ଅନୁଭାଙ୍କ ଅଭିନୀତ ତିନୋଟି ଚଳଚ୍ଚିତ୍ର ମୁକ୍ତିଲାଭ କରିଥିଲା । ଅଭିନେତା ପୁପିନ୍ଦର ଏବଂ ଲିପ୍ସା ମିଶ୍ରଙ୍କ ଅନୁଭା ସମୟ ବଡ଼ ବଳବାନ ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନେତା ବାବୁଶାନ୍ ଏବଂ ଅନୁ ଚୌଧୁରୀଙ୍କ ସ‌ହ ଅନୁଭାଙ୍କର ଅନ୍ୟ ଏକ ଚଳଚ୍ଚିତ୍ର ସୁଇଟ୍ ହାର୍ଟ ୨୦୧୬ରେ ମୁକ୍ତିଲାଭ କରିଥିଲା । ଅସୀତ ପତିଙ୍କ ପ୍ରଯୋଜିତ କଥାଚିତ୍ର ରିଭେଞ୍ଜରେ ଅନୁଭା ନାୟକ ଅଭିଶେକ ରଥଙ୍କ ଅଭିନୟ କରିଥିଲେ ।

ଅଭିନୀତ କଥାଚିତ୍ର

ଦୂରଦର୍ଶନ
ଅନୁଭା ସାର୍ଥକ ଟିଭିଦ୍ୱାରା ଆୟୋଜିତ କାର୍ଯ୍ୟକ୍ରମ ରଜ  କୁଇନ୍‌ର ୨୦୧୬ ସଂସ୍କରଣରେ ଜଣେ ଉପଦେଷ୍ଟା ଭାବରେ ଜିନା ସାମଲ, ପ୍ରିୟା ଚୌଧୁରୀ ଏବଂ ପ୍ରକୃତି ମିଶ୍ର ସ‌ହ କାର୍ଯ୍ୟ କରିଥିଲେ ।

ପୁରସ୍କାର ଏବଂ ସମ୍ମାନ
 ୨୦୧୧- ତରଙ୍ଗ ସିନେ ଆୱାର୍ଡ଼ - ଶ୍ରେଷ୍ଠ ନବାଗତା (ମୁଁ ପ୍ରେମୀ ମୁଁ ପାଗଳ)
 ୨୦୧୧- ଚିତ୍ରଲିପି ସମ୍ମାନ- ଶ୍ରେଷ୍ଠ ନବାଗତା
 ୨୦୧୧- ସିନେମା ସଂସାର- ଶ୍ରେଷ୍ଠ ନବାଗତା
 ୨୦୧୧- ବାଣୀଚିତ୍ର- ଶ୍ରେଷ୍ଠ ନବାଗତା
 ୨୦୧୩- ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ଛାତ୍ର ସଂଘ- ଯୁବ ପ୍ରେରଣ ସମ୍ମାନ

ଆଧାର

ଅଧିକ ତ‌ଥ୍ୟ
 

୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
୧୯୯୨ ଜନ୍ମ
ଓଡ଼ିଆ ଲୋକ
ଓଡ଼ିଆ କଥାଚିତ୍ର ଅଭିନେତ୍ରୀ
ଜୀବିତ ବ୍ୟକ୍ତି
ମୌଟୁସୀ ବିଶ୍ୱାସ ଜଣେ ବଙ୍ଗଳାଦେଶୀ ମଡେଲ ଏବଂ ଅଭିନେତ୍ରୀ । ଏକୁଶେୟ ଟେଲିଭିଜନ ଚ୍ୟାନେଲରେ ପ୍ରସାରିତ ଆଡଭେଞ୍ଚର ବାଂଲାଦେଶ କାର୍ଯ୍ୟକ୍ରମ ଜରିଆରେ ସେ ଦୂରଦର୍ଶନ ଜଗତରେ କାମ କରିବା ଆରମ୍ଭ କରିଥିଲେ ।

ଅଭିନୟ ଜୀବନ 
ସେ ଏଟିଏନ୍ ବଙ୍ଗଳା ଦୂରଦର୍ଶନ କାର୍ଯ୍ୟକ୍ରମ ଶେରା ରନ୍ଧନ ଶିଳ୍ପୀ ୨୦୧୭ର ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି ।

ଅଭିନୀତ କଥାଚିତ୍ର 

 ବ୍ୟାଚେଲର୍ (୨୦୦୪)
 ୟୁ-ଟର୍ଣ୍ଣ (୨୦୧୫)
 କୃଷ୍ଣପକ୍ଷ (୨୦୧୬)

ଅଭିନୀତ ଧାରାବାହିକ/ନାଟକ

ୱେବ୍ ସିରିଜ୍

ଆଦାର

ବାହାର ଆଧାର 

 
ବଙ୍ଗଳାଦେଶର ଅଭିନେତ୍ରୀ
ଜୀବିତ ବ୍ୟକ୍ତି
ମେରୁଦଣ୍ଡୀୟ ସକ ହେଉଛି ମେରୁଦଣ୍ଡ ଆଘାତ ଜନିତ ସାମୟିକ ଅବସ୍ଥା ଯେଉଁଥିରେ ଆଘାତପ୍ରାପ୍ତ ସ୍ଥାନର ତଳ ସ୍ତରରେ ରିଫ୍ଲେକ୍ସ ହାନୀ ହୁଏ |  ଆଘାତ ତଳେ ସାଧାରଣତଃ କୌଣସି ମୋଟୋର କିମ୍ବା ସେନସରି ବା ସମ୍ବେଦନଶୀଳ କାର୍ଯ୍ୟ ନାହିଁ |  ଆରମ୍ଭ  ସାଧାରଣତ  ହଠାତ୍ ହୋଇଥାଏ |  ନିମ୍ନ ରକ୍ତଚାପ  ନିମ୍ନ ରକ୍ତଚାପ ଥାଇପାରେ କିମ୍ବା ନ ଥାଇପାରେ |  ଏହା ନ୍ୟୁରୋଜେନିକ୍ ଶକ୍ଦ୍ୱାରା ଜଟିଳ ହୋଇପାରେ, ଯାହା ମେରୁଦଣ୍ଡରେ ଆଘାତ ଯୋଗୁ ହେତୁ ସିମ୍ପାଥେଟିକ ଟୋନ ନଷ୍ଟ ହୁଏ ଓ ସେଥିଯୋଗୁ ନିମ୍ନ ରକ୍ତଚାପ ହୁଏ | 

ଏହା ସାଧାରଣଃ ଆଘାତ ଯୋଗୁ ଘଟିଥାଏ, ଯେପରିକି ମୋଟୋର ଗାଡ଼ି ଧକ୍କା, ପତନ, କ୍ରୀଡ଼ା ଦୁର୍ଘଟଣା କିମ୍ବା ଆତ୍ମଘାତୀ ଯୋଗୁ ହୁଏ ।   ଅନ୍ୟାନ୍ୟ କାରଣ ମଧ୍ୟରେ ନିମ୍ନ ରକ୍ତଚାପ ଓ ଆଞ୍ଜିଓଗ୍ରାଫିର ଜଟିଳତା ଯୋଗୁ ହୋଇପାରେ |  ଅସମ୍ପୁର୍ଣ୍ଣ ବା ସମ୍ପୁର୍ଣ୍ଣ ଭାବରେ ମେରୁଦଣ୍ଡ କଟିଯିବା ଯୋଗୁ ଏହା ସୃଷ୍ଟି ହୁଏ |  ରିଫ୍ଲେକ୍ସଗୁଡିକ ଫେରି ଆସିଲେ ମେରୁଦଣ୍ଡ ଶକ୍ ଭଲ ହୋଇଗଲା ବୋଲି ଧରାଯାଏ କିନ୍ତୁ ଏହା ସମ୍ପୁର୍ଣ୍ଣ ଭଲ ହୁଏ ନାହିଁ |  ଏହା ସାଧାରଣତଃ ୪ରୁ ୧୨ ସପ୍ତାହ ପର୍ଯ୍ୟନ୍ତ ରହିଥାଏ, ଯାହା ପରେ ସ୍ପାଷ୍ଟିକ  ହୋଇଯାଏ । 

ଏହି ଆଘାତ ଘଟିବା ପରେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ |  ପ୍ରୟାସରେ ସାଧାରଣତ ନିମ୍ନ ରକ୍ତଚାପ ଏବଂ କମ୍ ଅମ୍ଳଜାନ ସ୍ତର ରୋକିବା ଆବଶ୍ୟକ ହୁଏ |   ସାଧାରଣତଃ ଦୀର୍ଘକାଳୀନ ଯତ୍ନ ଆବଶ୍ୟକ ହୁଏ |  ମହିଳାଙ୍କ ଅପେକ୍ଷା ପୁରୁଷମାନେ ଚାରି ଗୁଣ ଅଧିକ ପ୍ରଭାବିତ ହୁଅନ୍ତି।  ପ୍ରଥମେ ହ୍ୱିଟ୍  ୧୭୫୦ ମସିହାରେ ଏହି ଅବସ୍ଥା ବର୍ଣ୍ଣନା କରିଥିଲେ ଯଦିଓ ଏହି ଶବ୍ଦଟି ପ୍ରଥମେ ୧୮୪୧ ମସିହାରେ ହଲ୍ ପ୍ରଥମେ ବ୍ୟବହାର କରିଥିଲେ |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ବେଦବତୀ ( ରାମାୟଣ ଚରିତ୍ର )(Sanskrit:वेदवती)ହିନ୍ଦୁ ମହାପୁରାଣ ରାମାୟଣର ଏକ ଚରିତ୍ର । ତାଙ୍କୁ ଭଗବାନ ରାମାଙ୍କ ପତ୍ନୀ ସୀତାଙ୍କ ଆତ୍ମା ବୋଲି କୁହାଯାଇଥାଏ । ତାଙ୍କୁ ଦେବୀ ଲକ୍ଷ୍ମୀଙ୍କ ଅବତାର ବୋଲି ମଧ୍ୟ କୁହା ଯାଇଥାଏ ।

ପ୍ରାରମ୍ଭିକ ଜୀବନ 
ବେଦବତୀ ବ୍ରାହମର୍ଷୀ କୁଶଦ୍ୱ୍ହାଜ  ଙ୍କ କନ୍ୟା ଥିଲେ । ଦେବତା ମାନଙ୍କ ଗୁରୁ ବୃହସ୍ପତି .କୁଶଦ୍ୱାଜଙ୍କ ପିତା । ସେ ସାରା ଜୀବନ ବେଦ ପଠନ କରୁଥିବାରୁ ତାଙ୍କ କନ୍ୟାର ନାମ ବେଦବତୀ ରଖିଥିଲେ । ତାଙ୍କ ମତ ଅନୁସାରେ ବେଦଭତୀ ତାଙ୍କ ଭକ୍ତି ଓ ତପସ୍ୟାର ଫଳ ହିସାବରେ ତାଙ୍କୁ କନ୍ୟା ରୂପରେ ପ୍ରାପ୍ତ ହେଇଥିଲେ ।

ଭଗବାନ ବିଷ୍ଣୁଙ୍କୁ ସମର୍ପଣ 
ବେଦବତୀଙ୍କ ପିତା ଭଗବାନ ବିଷ୍ଣୁଙ୍କୁ ତାଙ୍କ କନ୍ୟାଙ୍କ ସ୍ୱାମୀ ହିସାବରେ ପାଇବାକୁ ଚାହୁଥିଲେ । ସେଥିପାଇଁ ସେ ଅନେକ ଶକ୍ତିଶାଳୀ ରାଜା ଓ ଦେବଲୋକ ତାଙ୍କୁ କନ୍ୟାକୁ ବିବାହ କରିବାକୁ ପ୍ରସ୍ତାବ ଦେଇଥିଲେ ମଧ୍ୟ ସେ ମନା କରିଥିଲେ । ଏଥିରେ କ୍ରୁଦ୍ଧ ହେଇ ରାଜା ଶମ୍ଭୁ ବେଦମତୀଙ୍କ ପିତା ଓ ମାତାଙ୍କୁ ଅମାବାସ୍ୟାର ନିଶାର୍ଦ୍ଧ ରାତ୍ର କାଳରେ ହତ୍ୟା କରିଥିଲେ । 

ବେଦମତୀ ତାହା ପରେ ମଧ୍ୟ ଆଶ୍ରମରେ ରହି ଭଗବାନ ବିଷ୍ଣୁଙ୍କୁ ତପସ୍ୟା କରିଚାଲିଥିଲେ । 

ରାମାୟଣରେ ବର୍ଣିତ ରହିଛି ଯେ ସେ ଋଷିଙ୍କ ପରି କଳା ହରିଣ ଚମଡାର ପୋଷାକ ପରିଧାନ କରି ରହୁଥିଲେ । ସେ ଅପୂର୍ବ ସୁନ୍ଦରୀ ଥିଲେ । ତପସ୍ୟା ବଳରେ ତାଙ୍କର ସୁନ୍ଦରତା ଆହୁରି ବୃଦ୍ଧି ଘଟିଥିଲା ।

ଆତ୍ମଦାହ 
ରାକ୍ଷସ  ରାଜା ରାବଣ ଥରେ ଅନନ୍ୟ ରକ୍ଷ୍ୟସ  ମାନଙ୍କ ସହ ଅରଣ୍ୟକୁ ଆସି ବେଦମତୀଙ୍କୁ ଦେଖିଲେ । ତାଙ୍କର ସୁନ୍ଦର ରୂପର ମୋହରେ ପଡି ତାଙ୍କୁ ବିଭାହର ପ୍ରସ୍ତାବ ଦେଲେ । ମାତ୍ର ବେଦମତୀ ତାହା ପ୍ରତ୍ୟାଖ୍ୟାନ କରିବାରୁ ରାବଣ ତାଙ୍କୁ ଅପମାନ ଦେଇ ତାଙ୍କ କେଶ ଧରି ଟାଣିଲେ । ବେଦମତୀ ନିକ କେଶ ସବୁ କାଟି ଦେଇ ରାବଣ ଆଗରେ ଆତ୍ମାହୁତି ଦେଲେ । ସେଇ ବେଦମତୀ ପୁନର୍ଜନ୍ମରେ ସୀତା ହେଇ ଜଣକ ରାଜାଙ୍କ କନ୍ୟା ରୂପରେ ଜନ୍ମ ହେଲେ ଓ ରାବଣର ମୃତ୍ୟୁର କାରଣ ହେଲେ ।

କିମ୍ବଦନ୍ତୀ  
ବେଦମତୀ ଚାହିଥିଲେ ତପସ୍ୟା ବଳରେ ରାବଣକୁ ଅଭିଶାପ ଦେଇ ପାରିଥାନ୍ତେ । କିନ୍ତୁ ତାହାଦ୍ୱାରା ତାଙ୍କ ତପସ୍ୟାର ଫଳ ନଷ୍ଟ ହେଇଯିବା ଭୟରେ ସେ ଅନନ୍ୟ ଜନ୍ମରେ ଆସି ପ୍ରତିଶୋଧ ନେବାକୁ ଇଚ୍ଛା କଲେ । 

ରାମାୟଣର କେତେକ ହାସରେ ଭିନ୍ନ ରୂପରେ ବେଦମତୀଙ୍କୁ ଦେଖାଯାଇଛି । ସେ ମାୟା ସୀତା ରୂପରେ ଆସି ରାବଣଦ୍ୱାରା ଅପହୃତ ହେଇଥିଲେ ଓ ପ୍ରକୃତ ସୀତା ଅଗ୍ନି ଭିତର ଗ୍ପାନ ଓ ନିରାପଦରେ ଥିଲେ ବୋଲି କୁହାଯାଇଛି । 

ରିଷି ଅଗସ୍ତ୍ୟ ଭଗବାନ ରାମାଙ୍କୁ ବେଦମତୀ ସ୍ୱାହା ନାମରେ ପୁନର ଜନ୍ମ ନେଇ ଅଗ୍ନିଙ୍କ ପତ୍ନୀ ହିସାବରେ ରହିଥିବା କଥା କହିଥିଲେ ବୋଲି କେତେକ ରାମାୟଣରେ ଉଲ୍ଲେଖ ।

ପୁନଶ୍ଚ ଦେଖଣା 
 Vedavathi River

ଆଧାର 

ହିନ୍ଦୁ ଦେବୀ
ରାମାୟଣର ଚରିତ୍ର
ଅଞ୍ଜୁ ଘୋଷ ଜଣେ ବଙ୍ଗଳାଦେଶୀ ତଥା ଦକ୍ଷିଣ ଭାରତୀୟ (ଟଲିଉଡ) କଥାଚିତ୍ର ଅଭିନେତ୍ରୀ । ୧୯୮୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିବା ଅଞ୍ଜୁଙ୍କୁ ୧୯୮୯ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ ଚଳଚ୍ଚିତ୍ର ବେଦେର ମେୟେ ଜୋସ୍ନାରେ ଲୋକପ୍ରିୟତା ମିଳିଥିଲା ।

ଅଭିନୟ ଜୀବନ 
ଅଞ୍ଜୁ ୧୯୮୨ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲେ ସୌଦାଗର, ଯାହାର ନିର୍ଦ୍ଦେଶନା ଦେଇଥିଲେ ଏଫ୍. କବୀର ଚୌଧୁରୀ । 

ସେ ପାଖାପାଖି ୫୦ରୁ ଉର୍ଦ୍ଧ୍ୱ ଚଳଚ୍ଚିତ୍ର ଅଭିନୟ କରିଛନ୍ତି । ଅବଦୁର ରଜାକ୍, ଜାଫର୍ ଇକ୍‌ବାଲ୍, ୱସିମ୍ ଏବଂ ଇଲିଆସ୍ କାଞ୍ଚନଙ୍କ ଭଳି ବଙ୍ଗଳାଦେଶୀ ଅଭିନେତାମାନେ ତାଙ୍କ ସହ କାର୍ଯ୍ୟ କରିଛନ୍ତି । ଭାରତୀୟ କଳାକାରଙ୍କ ଭିତରେ ସେ ରଣଜିତ ମଲ୍ଲିକ, ଚିରଣଜିତ ଚକ୍ରବର୍ତ୍ତୀ, ପ୍ରସନ୍ନଜିତ ଚାଟାର୍ଜୀ ଆଦି ତାଙ୍କ ସହିତ କାର୍ଯ୍ୟ କରିଛନ୍ତି ।

ସେ ୧୯୯୬ ମସିହାରେ ବଙ୍ଗଳାଦେଶ ଛାଡ଼ି କଲିକତା ଆସିଯାଇଥିଲେ । ୨୦୧୮ ମସିହାରେ ସେ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ର ମଧୁର କ୍ୟାଣ୍ଟିନ୍‌ରେ କାର୍ଯ୍ୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ସୈଦୁର ରହମାନ ସଇଦ୍ ।

୧୯୯୦ ମସିହାରେ ଅଞ୍ଜୁଙ୍କର ମାଲିକ ଛାର ଚିଠି ନାମକ ଏକ ଆଲବମ୍ ମୁକ୍ତିଲାଭ କରିଥିଲା, ଯେଉଁଥିରେ ୧୨ଟି ଗୀତ ଅନ୍ତର୍ଭୁକ୍ତ ଥିଲା ।

ନାଗରିକତା ବିବାଦ 
ଅଞ୍ଜୁ ୨୦୧୯ ମସିହରେ ଭାରତୀୟ ଜନତା ପାର୍ଟିରେ ଯୋଗ ଦେବାପରେ ତାଙ୍କ ଜାତୀୟତାକୁ ନେଇ ପ୍ରଶ୍ନ ଉଠିଥିଲା । ଏହାପରେ ବିଜେପି ତରଫରୁ ତାଙ୍କ ଭାରତୀୟ ନାଗରିକତା ଏବଂ ଭାରତୀୟ ପାସ୍‌ପୋର୍ଟ୍ ଥିବା କଥା ଦାବି କରାଯାଇଥିଲା । ୨୦୦୩ ମସିହାରେ କଲିକତା ମୁନିସିପାଲିଟି କର୍ପୋରେସନ୍ଦ୍ୱାରା ପ୍ରଦତ୍ତ ତାଙ୍କ ଜନ୍ମ ପ୍ରମାଣପତ୍ର ମଧ୍ୟ ପଶ୍ଚିମବଙ୍ଗ ବିଜେପି ମୁଖ୍ୟ ଦିଲୀପ ଘୋଷ ସର୍ବସାଧରଣରେ ପ୍ରକାଶ କରିଥିଲେ । ଏହି ପ୍ରମାଣପତ୍ର ଅନୁସାରେ ଅଞ୍ଜୁ ଘୋଷ ୧୭ ସେପ୍ଟେମ୍ବର ୧୯୬୬ରେ କଲିକତାର ଏଷ୍ଟ ଏଣ୍ଡ୍ ନର୍ସିଂ ହୋମ୍‌ରେ ଜନ୍ମଗ୍ରହଣ କରିଥିଲେ; ତାଙ୍କ ବାପାଙ୍କ ନାମ ସୁଧାନ୍ୟ ଘୋଷ ଏବଂ ମାଆଙ୍କ ନାମ ବୀଣାପଣି ଘୋଷ ।

ଏତଦ୍ ବ୍ୟତୀତ ୨୦୧୮ ମସିହାର ସେପ୍ଟେମ୍ବର ମାସରେ ସେ ଏକୁଶେୟ ଟିଭିର ଏକ ସାକ୍ଷାତକାରରେ ତାଙ୍କ ଜନ୍ମ ୧୯୫୬ ମସିହାରେ ପୂର୍ବ ପାକିସ୍ତାନ (ବର୍ତ୍ତମାନର ବଙ୍ଗଳାଦେଶ) ଅନ୍ତର୍ଗତ ଫରିଦପୁର ଜିଲ୍ଲାରେ ହୋଇଥିଲା ଏବଂ ବଙ୍ଗଳାଦେଶ ସ୍ୱାଧୀନ ହେବା ପୂର୍ବରୁ ତାଙ୍କ ପରିବାର ୧୯୭୧ ମସିହାରେ ଚିତ୍ତଗଙ୍ଗ ସ୍ଥାନାନ୍ତର ହୋଇଥିଲେ ବୋଲି ଉଲ୍ଲେଖ କରିଥିଲେ । ତାଙ୍କ ବିଦ୍ୟାଳୟ ଶିକ୍ଷା ଚିତ୍ତଗଙ୍ଗର କ୍ରିଷ୍ଣାକୁମାରୀ ଉଚ୍ଚ ବିଦ୍ୟାଳୟରେ ହୋଇଥିବା କଥା ସେ ମଧ୍ୟ ସେହି ସାକ୍ଷାତକାରରେ ଉଲ୍ଲେଖ କରିଥିଲେ ।

ଚଳଚ୍ଚିତ୍ର ଚିତ୍ର

ଆଧାର

ବାହାର ଆଧାର 
 

ବଙ୍ଗଳାଦେଶର ଅଭିନେତ୍ରୀ
ଜୀବିତ ବ୍ୟକ୍ତି
ଅଜାତଶତ୍ରୁ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ସୋହମ ସିଂହ । ନିର୍ଦ୍ଦେଶକ ବିଭୂତି ଭୂଷଣ ମହାପାତ୍ର ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ଏବଂ ଡଃ ନିର୍ମଳ ନାୟକ ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ବିଭୂତି ଭୂଷଣ ମହାପାତ୍ର ଚଳଚ୍ଚିତ୍ରଟିର ନିର୍ଦ୍ଦେଶନା ଦେବା ସ‌ହ ସଙ୍ଗୀତ ନିର୍ଦ୍ଦେଶନା ମଧ୍ୟ ଦେଇଥିଲେ ।

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ନାୟକ ସୋହମ ଏବଂ ନାୟିକା ଦେବଯାନୀ । ନବାଗତା ସ୍ୱାଧୀ ସିଂହ ମଧ୍ୟ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ମନୋଜ ମିଶ୍ର, ଶକ୍ତି ବରାଳ, ପ୍ରଜ୍ଞା ଖଟୁଆ, କାଳୀ ଆଦି କଳାକାରମାନେ ଚଳଚ୍ଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସୋହ‌ମ ସିଂହ
 ଦେବଯାନୀ
 ସାଧଭି ସିଂହ
 ମନୋଜ ମିଶ୍ର
 ଶକ୍ତି ବରାଳ
 ପ୍ରଜ୍ଞା ଖଟୁଆ
 କାଳୀ

ବିବାଦ
ଏହି କଥାଚିତ୍ରରେ ଅଭିନୟ କରୁଥିବା କଳାକାର ବିଶ୍ୱ ଏବଂ ମୀରାଙ୍କ ସ‌ହ ପ୍ରଯୋଜକ ସୋହମ ସିଂହଙ୍କର ଟଙ୍କା ଉପରେ ପଇସା ବିବାଦ ଉପୁଜିଥିଲା । ସୋହମଙ୍କର ସାଥୀ ବିଶ୍ୱଙ୍କ ଉପରେ ଆକ୍ରମଣ କରିଥିଲେ ଏବଂ ମୀରାଙ୍କୁ ସୋହମ ଦୁର୍ବବ‌ହାର କରିଥିଲେ । ଏହାକୁ ଭିତ୍ତି କରି ଖଣ୍ଡଗିତି ଥାନାରେ ଏକ ମାମଲା ମଧ୍ୟ ରୁଜ୍ଜୁ କରାଯାଇଥିଲା ।

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ମହାପାତ୍ର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ହ୍ୟୁମାନ ସାଗର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଆଧାର

ବାହାର ଆଧାର
 

୨୦୧୮ର ଓଡ଼ିଆ କଥାଚିତ୍ର
କାଳିବାରି ମନ୍ଦିର , ପେଶାୱାର,  ଏକ ହିନ୍ଦୁ ମନ୍ଦିର । ଏହା ପାକିସ୍ଥାନର ପେଶାବର ଅଞ୍ଚଳରେ ଖ୍ଇବର ପାଖଟୁନ ଖାବାଠାରେ ରହିଛି ।ଦେବୀ କାଲୀ ଏହି ମନ୍ଦିରର ଅଧିଷ୍ଠାତ୍ରୀ ଦେବୀ ଓ ଏଠାରେ ଦୂର୍ଗା ପୂଜା ମୁଖ୍ୟ ଉତଶବ ଭାବରେ ପାଳିତ କରାଯାଏ ।

ଇତିହାସ 
Iଗୋରଖନାଥ ମନ୍ଦିର , ଗୋଆର କ୍ଷତ୍ରିୟ ଓ ଦରଗହ ପିର , ଝଣ୍ଡା ବଜାରର ରତନ ନାଥ ଜୀ ସହ ଏହା ପାକିସ୍ତାନର ପେଶୱାରଠାରେ ଅଦ୍ୟାବଧି ରହିଥିବା ମନ୍ଦିର ଭିତରୁ ଅନ୍ୟତମ ।ଏହି ମନ୍ଦିର ଓ ଦରଗହ ପିର ନାଥ ମନ୍ଦିର କେବଳ ଦୁଇଟି ମନ୍ଦିର ଯାହା ସବୁଦିନେ ଖୋଲା ରହେ । କୋର୍ଟର ଆଦେଶ ମୁତାବିକ ଗୋରଖନାଥ ମନ୍ଦିର ଓ ଗୋଆର କ୍ଷତ୍ରିୟ ମନ୍ଦିର ବର୍ଷକୁ ଦିନେ କେବଳ ଦୀପାବଳି ଦିନ ଖୋଲାଯାଇଥାଏ । .

ବାହାର ଲିଙ୍କ 
 Pakistan Hindu Council website
 Evacuee Trust Property Board (ETPB) website

ପୁନଶ୍ଚ ଦେଖଣା

ଆଧାର
କଣ୍ଟାବଣିଆ, ନୟାଗଡ଼ ଜିଲ୍ଲାର ଶରଣକୁଳ ତହସିଲ ଅନ୍ତର୍ଗତ ଏକ ଛୋଟ ଗ୍ରାମ ।

ଅବସ୍ଥିତି 
ଏହା ଜିଲ୍ଲା ସଦର ମହକୁମା ନୟାଗଡ଼ଠାରୁ ୦୭ କି.ମି. ଏବଂ ଶରଣକୁଳଠାରୁ ୧୭ କି.ମି. ଦୂରରେ ଅବସ୍ଥିତ ।

ଜନସଂଖ୍ୟା 
୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୧୧୨୯ । ତନ୍ମଧ୍ୟରୁ ପୁରୁଷ ସଂଖ୍ୟା ୬୦୩ ଏବଂ ମହିଳା ସଂଖ୍ୟା ୫୨୬ । ସମୁଦାୟ ଘର ସଂଖ୍ୟା ୨୭୫ । ଏହି ଗ୍ରାମର ସାକ୍ଷରତା ହାର ଓଡ଼ିଶାର ସାକ୍ଷରତା ହାରଠାରୁ ଅଧିକ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।

ଅଧିକ ତଥ୍ୟ

ଆଧାର 

ନୟାଗଡ଼ ଜିଲ୍ଲା
ମେହୁଲ କାଜାରିଆ ଜଣେ ଭାରତୀୟ ଅଭିନେତା, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ ଅଭିନୟ ପାଇଁ ଜଣାଶୁଣା । ୨୦୦୧ ମସିହାରୁ ଧାରାବାହିକରେ ଅଭିନୟ ଆରମ୍ଭ କରିବା ପରେ ସେ କିଛି ଧାରବାହିକ, କଥାଚିତ୍ର ଓ ଓଟିଟି ସିରିଜ୍ ଆଦିରେ ଅଭିନୟ କରିଛନ୍ତି ।

ଅଭିନୟ ଜୀବନ 
୨୦୦୧ ମସିହାରେ ମେହୁଲ ହିନ୍ଦୀ ଦୂରଦର୍ଶନ ଧାରାବାହିକ କୋଇ ଅପନା ସା ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୨୦୧୬ ମସିହାରେ ସେ ଏକ କ୍ଷୁଦ୍ର ଚଳଚ୍ଚିତ୍ରରେ କାମ କରିଥିଲେ ଏବଂ ୨୦୧୮ ମସିହାରେ ଏକ ଗୁଜରାଟି କଥାଚିତ୍ରରେ ଅଭିନୟ କରିଥିଲେ । ୨୦୨୩ ମସିହାରେ ମୁକ୍ତିଲାଭ କରିଥିବା ଶାହିଦ କପୁରଙ୍କ ଅଭିନୀତ ୱେବ୍ ସିରିଜ୍ ଫର୍ଜିରେ ସେ କାମ କରିଥିଲେ ।

ଅଭିନୀତ ଧାରାବାହିକ

ଅଭିନୀତ କଥାଚିତ୍ର

ଓଟିଟି ସିରିଜ୍

ଆଧାର

ବାହାର ଆଧାର 
 

ଜୀବିତ ବ୍ୟକ୍ତି
ହିନ୍ଦୀ ଦୂରଦର୍ଶନ ଅଭିନେତା
ବିଖ୍ୟାତ ଜର୍ମାନ ଗଣିତଜ୍ଞ । ସେଟ୍ ତତ୍ତ୍ୱର ଉଦ୍ଭାବକ ଭାବେ ପ୍ରସିଦ୍ଧ ।

ଜୀବନୀ-1970 ଦଶକ ପର୍ଯ୍ୟନ୍ତ, କ୍ୟାଣ୍ଟର ଉପରେ ମୁଖ୍ୟ ଏକାଡେମିକ୍ ପ୍ରକାଶନଗୁଡ଼ିକ ଆର୍ଥର୍ ମୋରିଜ୍ ଶୋନ୍ଫ୍ଲାଇସ୍ (1927)ଙ୍କଦ୍ୱାରା କ୍ଷୁଦ୍ର ମନୋଗ୍ରାଫ୍ ଥିଲା - ମୁଖ୍ୟତ M ମିଟାଗ୍-ଲେଫଲର - ଏବଂ ଫ୍ରେଙ୍କେଲ (1930) ସହିତ ଚିଠି |  ଉଭୟ ଦ୍ୱିତୀୟ ଏବଂ ତୃତୀୟ ହାତରେ ଥିଲେ;  କିମ୍ବା ତାଙ୍କ ବ୍ୟକ୍ତିଗତ ଜୀବନରେ ଅଧିକ କିଛି ନଥିଲା |  ଏହି ଫାଙ୍କଟି ମୁଖ୍ୟତ Eric ଏରିକ୍ ମନ୍ଦିର ବେଲର ମେନ ଅଫ୍ ଗଣିତ (1937)ଦ୍ୱାରା ପୂର୍ଣ୍ଣ ହୋଇଥିଲା, ଯାହା କାଣ୍ଟୋରଙ୍କ ଆଧୁନିକ ଜୀବନୀ ମଧ୍ୟରୁ ଜଣେ “ବୋଧହୁଏ ଗଣିତ ଇତିହାସରେ ବହୁଳ ଭାବରେ  ପଢ଼ାଯାଇଥିବା ଆଧୁନିକ ପୁସ୍ତକ” ଭାବରେ ବର୍ଣ୍ଣନା କରିଥିଲେ;  ଏବଂ "ସବୁଠାରୁ ଖରାପ" ଭାବରେ |  ବେଲ ତାଙ୍କ ପିତାଙ୍କ ସହ ଓଡିପାଲ ଭାବରେ କ୍ୟାଣ୍ଟରଙ୍କ ସମ୍ପର୍କ, କ୍ରୋନେକରଙ୍କ ସହିତ ଦୁଇ ଯିହୁଦୀଙ୍କ ମଧ୍ୟରେ rel ଗଡ଼ା ଏବଂ କ୍ୟାଣ୍ଟରଙ୍କ ପାଗଳତା ତାଙ୍କ ଗଣିତ ପାଇଁ ଗ୍ରହଣ କରିବାରେ ବିଫଳ ହେବା କାରଣରୁ ରୋମାଣ୍ଟିକ ନିରାଶା ଭାବରେ ଉପସ୍ଥାପନ କରିଥିଲେ |  ଗ୍ରେଟାନ୍-ଗିନିଜ୍ (1971) ଜାଣିବାକୁ ପାଇଲେ ଯେ ଏହି ଦାବିଗୁଡିକ ମଧ୍ୟରୁ କ true ଣସିଟି ସତ୍ୟ ନୁହେଁ, କିନ୍ତୁ ଅନ୍ୟ କ nar ଣସି କାହାଣୀର ଅନୁପସ୍ଥିତି ହେତୁ ସେଗୁଡିକ ମଧ୍ୟବର୍ତ୍ତୀ ସମୟର ଅନେକ ପୁସ୍ତକରେ ମିଳିପାରେ |  ବେଲଠାରୁ ସ୍ୱାଧୀନ କିମ୍ବଦନ୍ତୀ ଅଛି - ଯେଉଁଥିରେ କ୍ୟାଣ୍ଟରଙ୍କ ପିତାଙ୍କୁ ଏକ ପ୍ରତିଷ୍ଠାତା ବୋଲି କୁହାଯାଏ, ଅଜ୍ଞାତ ପିତାମାତାଙ୍କଦ୍ୱାରା ପିଟର୍ସବର୍ଗକୁ ପଠାଯାଇଥିଲା |  ଜୋସେଫ ଡାଉବେନଙ୍କ ଜୀବନୀରେ ବେଲଙ୍କ ପୁସ୍ତକର ଏକ ସମାଲୋଚନା ରହିଛି।  ଡାବନ୍ ଲେଖିଛନ୍ତି:

 କ୍ୟାଣ୍ଟର ତାଙ୍କର କେତେକ ଭିଟୁପେରେଟିଭ୍ ଚିଠି, ଏବଂ ବିଟ୍ରାଜ୍ର ଏକ ଅଂଶକୁ ଉତ୍ସର୍ଗ କରିଥିଲେ, ଯାହା ଥୋମା, ଡୁ ବୋଇସ୍ ରେମଣ୍ଡଙ୍କ କାର୍ଯ୍ୟ ମାଧ୍ୟମରେ ଜର୍ମାନୀରୁ ବ୍ୟାପିଥିବା 'ଗଣିତର ଅସୀମ କଲେରା ବ୍ୟାକିଲସ୍' ଭାବରେ ସେ ବର୍ଣ୍ଣନା କରିଥିଲେ।  ଏବଂ ଷ୍ଟୋଲଜ୍, ଇଟାଲୀୟ ଗଣିତକୁ ସଂକ୍ରମିତ କରିବା ପାଇଁ ... ଅସୀମତା ଯେକୌଣସି ଗ୍ରହଣର ଅର୍ଥ ହେଉଛି ଯେ ତାଙ୍କର ନିଜସ୍ୱ ସଂଖ୍ୟା ସିଦ୍ଧାନ୍ତ ଅସମ୍ପୂର୍ଣ୍ଣ ଥିଲା |  ଏହିପରି ଥୋମା, ଡୁ ବୋଇସ୍-ରେମଣ୍ଡ, ଷ୍ଟୋଲଜ୍ ଏବଂ ଭେରୋନିସର କାର୍ଯ୍ୟକୁ ଗ୍ରହଣ କରିବା କ୍ୟାଣ୍ଟରଙ୍କ ନିଜ ସୃଷ୍ଟିର ସିଦ୍ଧତାକୁ ଅସ୍ୱୀକାର କରିବା | ବୁଝାମଣା, କ୍ୟାଣ୍ଟୋର ଭେରୋନିସ୍ଙ୍କ କାର୍ଯ୍ୟକୁ ପ୍ରତ୍ୟେକ ଉପାୟରେ ଅବମାନନା କରିବା ପାଇଁ ଏକ ପୁଙ୍ଖାନୁପୁଙ୍ଖ ଅଭିଯାନ ଆରମ୍ଭ କରିଥିଲେ।

ଅଧିକ ଦେଖନ୍ତୁ 
Older sources on Cantor's life should be treated with caution. See Historiography section above.
 Primary literature in English
 .
 .

 Primary literature in German
 .
 . Almost everything that Cantor wrote.
 .

 Secondary literature
 . . A popular treatment of infinity, in which Cantor is frequently mentioned.
 .
 . The definitive biography to date. 
 
 . Internet version published in Journal of the ACMS 2004.
 .
 .  Contains a detailed treatment of both Cantor's and Dedekind's contributions to set theory.
 .
 . 
 .
 . 
 . 
 .  Three chapters and 18 index entries on Cantor.
 .
 
 .
 .  Chapter 16 illustrates how Cantorian thinking intrigues a leading contemporary theoretical physicist.
 . 
 . 
 .  Deals with similar topics to Aczel, but in more depth.
 .
 .
 .  Although the presentation is axiomatic rather than naive, Suppes proves and discusses many of Cantor's results, which demonstrates Cantor's continued importance for the edifice of foundational mathematics.
 . 
 .

୧୮୪୫ ଜନ୍ମ
୧୯୧୮ ମୃତ୍ୟୁ
ଗଣିତଜ୍ଞ
ଏଥିନିଲଏସ୍ଟ୍ରାଡିଅଲ/ଲେଭୋନରଜେସ୍ଟ୍ରେଲ (ଇଂରାଜୀ ଭାଷାରେ Ethinylestradiol/levonorgestrel) ଏକ ମିଶ୍ରିତ ଜନ୍ମ ନିରୋଧକ ବଟିକା (combined birth control pill) ଯେଉଁଥିରେ ଏଥିନିଲଏସ୍ଟ୍ରାଡିଅଲ (ethinylestradiol) ଯାହା ଏକ ଏସ୍ଟ୍ରୋଜେନ (estrogen) ଓ ଲେଭୋନରଜେସ୍ଟ୍ରେଲ ଯାହା ଏକ ପ୍ରୋଜେସ୍ଟିନ (progestin) ଥାଏ । ଜନ୍ମ ନିରୋଧ, ଋତୁସ୍ରାବ ଲକ୍ଷଣ ଉପସମ, ଏଣ୍ଡୋମେଟ୍ରିଓସିସ ଓ ଆଶୁ ଜନ୍ମ ନିରୋଧ (emergency contraception) ନିମନ୍ତେ ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ ।

ଏଥିନିଲଏସ୍ଟ୍ରାଡିଅଲ/ଲେଭୋନରଜେସ୍ଟ୍ରେଲର ପ୍ରତିକ୍ରିୟାରେ ଅଇ (nausea), ମୁଣ୍ଡବଥା, ରକ୍ତ ଜମାଟ (blood clots), ସ୍ତନ ଯନ୍ତ୍ରଣା, ଅବସାଦ ଓ ଯକୃତ ସମସ୍ୟା ହୋଇପାରେ ।  ଏହା ଗର୍ଭାବସ୍ଥା, ପ୍ରସବ ପର ୩ ସପ୍ତାହ ପର୍ଯ୍ୟନ୍ତ ଓ ରକ୍ତ ଜମାଟ ସଙ୍କଟ ଥିବା ଲୋକଙ୍କୁ ଦିଆଯାଏ । ଏହା କିନ୍ତୁ ଗର୍ଭପାତ ପରେ ସଙ୍ଗେସଙ୍ଗେ ଦିଆଯାଇପାରେ ।  ଏହି ଔଷଧ ଗ୍ରହଣ କରୁଥିବା ଅବଧିରେ ଧୂମ୍ରପାନ ନିଷେଧ କରାଯାଏ । ଏହି ଔଷଧଦ୍ୱାରା ଡିମ୍ବକ୍ଷରଣ (ovulation) ବନ୍ଦ ହୋଇଯାଏ, ଜରାୟୁଗ୍ରୀବାର ମ୍ୟୁକସ (mucus) ମୋଟା ହୋଇଯାଏ ଓ ଭୃଣ ସଂଯୁକ୍ତ (implantation) ହେବାନିମନ୍ତେ ଜରାୟୁ ଅକ୍ଷମ ହୋଇଯାଏ ।

ସନ ୧୯୮୨ରେ ଯୁକ୍ତରାଷ୍ଟ୍ର ଆମେରିକାରେ ଆମେରିକାରେ ସ୍ୱୀକୃତ ହୋଇଥିଲା ।/> ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ ଏହି ଔଷଧର ୩ମାସର ଖର୍ଚ୍ଚ ୧.୮୦ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର । ଅନେକ ବ୍ରାଣ୍ଡ ନାମରେ ଏହା ବିକ୍ରୟ ହୁଏ ।

ଆଧାର 

ଔଷଧ
ଆରଏଚଓ(ଡି) ଇମ୍ମ୍ୟୁନ ଗ୍ଲୋବ୍ୟୁଲିନ (ଇଂରାଜୀ ଭାଷାରେ Rho(D) immune globulin) ଏକ ଔଷଧ ଯାହା ଆରଏଚ ନେଗେଟିଭ (Rh negative) ମାତାର ଆରଏଚ ଆଇସୋଇମ୍ମ୍ୟୁନାଇଜେସନର (Rh isoimmunization) ପ୍ରତିଷେଧ ଓ ଆରଏଚ ପଜିଟିଭ ଥିବା ଲୋକଙ୍କର ଇଡିଓପାଥିକ ଥ୍ରୋମ୍ବୋସାଇଟୋପେନିକ ପରପୁରା (idiopathic thrombocytopenic purpura ବା ITP)) ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ଗର୍ଭାବସ୍ଥା ଓ ତା'ପରେ ଦିଆଯାଏ । ଆରଏଚ ନେଗେଟିଭ ଲୋକଙ୍କୁ ଆରଏଚ ପଜିଟିଭ ରକ୍ତ ଦେବାବେଳେ ମଧ୍ୟ ଏହା ଦିଆଯାଏ । ଏହା ମାଂସପେଶୀରେ ବା 
(injection into muscle) ବା ଶିରାଭ୍ୟନ୍ତର ଇଞ୍ଜେକସନ (vein) ଆକାରରେ ଦିଆଯାଏ । ଗୋଟିଏ ଇଞ୍ଜେକସନ ମାତ୍ରାର ପ୍ରଭାବ ପ୍ରାୟ ୨ରୁ ୪ ସପ୍ତାହ ରହେ । 

ସାଧାରଣତଃ ଏହାର ପ୍ରତିକ୍ରିୟାରେ ଜ୍ୱର, ମୁଣ୍ଡବଥା, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଓ ହେମୋଲାଇସିସ (red blood cell breakdown) ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ଆଲର୍ଜି ପ୍ରତିକ୍ରିୟା, ବୃକ୍‌କ ସମସ୍ୟା (kidney problems) ଓ ଅଳ୍ପ ଭୁତାଣୁ ସଂକ୍ରମଣ ସଙ୍କଟ ରହିପାରେ । ଆଟିପି ରୋଗୀଙ୍କ କ୍ଷେତ୍ରରେ ଲୋହିତ ରକ୍ତ କଣିକା ଭାଙ୍ଗିଯିବା ସମ୍ଭାବନା ରହେ ।  ସ୍ତନ୍ୟପାନ ସମୟରେ ଏହା ନିରାପଦ ରହେ । କେତେକ ଲୋହିତ ରକ୍ତ କଣିକାରେ ଥିବା ଆରଏଚଓ(ଡି) ଆଣ୍ଟିଜେନ (antigen) ବିରୁଦ୍ଧର ଆଣ୍ଟିବଡିରେ (antibodies) ଏହି ଔଷଧ ପ୍ରସ୍ତୁତ କରାଯାଇଥାଏ । ଏହି ଔଷଧଦ୍ୱାରା ଇମ୍ମ୍ୟୁନ ସିସ୍ଟମର ଆଣ୍ଟିଜେନ ଚିହ୍ନଟ କରିବା ଶକ୍ତି ଅବରୋଧ ହୋଇଯାଏ ।

ସନ ୧୯୬୦ରୁ ଆରଏଚଓ (ଡି) ଇମ୍ମ୍ୟୁନ ଗ୍ଲୋବ୍ୟୁଲିନ ଔଷଧ ଡାକ୍ତରୀ ବ୍ୟବ‌ହାରରେ ସଂଯୁକ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୧୫୦୦ୟୁନିଟ (୩୦୦ଏମସିଜି) ଥିବା ଭାଏଲର ମୂଲ୍ୟ ପ୍ରାୟ ୫୮ ପାଉଣ୍ଡ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୦୦ ଆମେରିକୀୟ ଡଲାର । ଏହା ମାନବ ରକ୍ତ ପ୍ଲାଜମାରୁ   (human blood plasma) ପ୍ରସ୍ତୁତ କରାଯାଏ ।

ଆଧାର 

ଔଷଧ